My Babe

«My Babe» er ein bluessong og ein bluesstandard skriven av Willie Dixon for Little Walter. Songen vart gjeven ut i 1955 på Checker Records, ein etikett for Chess Records. Han var den einaste Dixon-songen som gjekk til topps på R&B-lista i USA og ein av dei største hittane i karrieren til Walter.Dirks, Scott; & Komara, Edward M. [ed.]  (2006). Encyclopedia of the Blues. Routledge. s. 982. ISBN 0-415-92699-8

Bakgrunn
Songen var basert på ein tradisjonell gospelsong «This Train (Is Bound For Glory)», spelt inn av Sister Rosetta Tharpe som «This Train» i 1939. Dixon omarbeidde arrangementet og teksten frå religiøs til verdsleg: «My baby, she don't stand no cheating, my babe, she don't stand none of that midnight creeping.»

Innspeling
Sjølv om det ikkje finst dokumentasjon, vart songen truleg spelt inn i Universal Recorders i Chicago, staden der dei fleste innspelingane for Chess og Checker fann stad før Chess opna sitt eige studio i 1956 eller 1957. Little Walter song og spelte munnspel og hadde med seg Robert Lockwood jr. og Leonard Caston på gitar, Willie Dixon på kontrabass og Fred Below på trommer.Obrecht, Jas. (2000). Rollin' and Tumblin': The Postwar Blues Gitarists. Backbeat Books s. 179. ISBN 0-87930-613-0 Gitaristen Luther Tucker, som då var medlem i bandet til Walter, var ikkje med på denne innspelinga. «My Babe» vart gjeven ut på ny i 1961, med kvinneleg korsong lagt oppå, og han gjekk så vidt inn på poplista i USA.

Utgjeving og lister
Berre dagar etter at Ray Charles hadde gått inn på listene med den omarbeidde gospelsalmen «It Must Be Jesus» til «I Got a Woman» den 22. januar 1955, gjekk Little Walter inn i studio og spelte inn «My Babe» den 25. januar 1955.  «My Babe» vart gjeven ut samstundes som «I've Got A Woman» framleis låg på listene og låg 19 veker på Billboard R&B-lista frå og med 12. mars 1955, og låg fem veker på toppen av lista. Han vart slik ein av dei største R&B-hittane i 1955.  B-sida til «My Babe» var ein munnspelinstrumental kalla «Thunderbird». 

I 2008 vart «My Babe» innlemma i Blues Foundation Hall of Fame i kategorien «Classic of Blues Recording — Singles or Album Tracks».

Andre versjonar
Suksessen til songen har blitt gjeven ut av mange andre artistar: 

Kjelder
Denne artikkelen bygger på «My Babe» frå ,  den 7. januar 2017. 
 oppgav desse kjeldene:

Kategori:Songar frå 1955
Kategori:Little Walter-songar
Kategori:Songar skrivne av Willie Dixon
Kategori:Songar på toppen av Billboard Hot R&B/Hip-Hop Songs-lista
Kategori:Bluessongar
Kategori:Checker Records-singlar
Kategori:Ricky Nelson-songar
Kategori:Cliff Richard-songar
Kategori:Bo Diddley-songar
Kategori:Conway Twitty-songar
Kategori:Peter & Gordon-songar
Kategori:Ike & Tina Turner-songar
Kategori:The Everly Brothers-songar
Kategori:Nancy Wilson-songar
Kategori:Elvis Presley-songar
Kategori:The Shadows-songar
Kategori:Ike Turner-songar
Kategori:Willie Dixon-songar
Kategori:The Animals-songar
Kategori:Dr. Feelgood-songar
Kategori:Steve Miller Band-songar
Kategori:Solomon Burke-songar
Kategori:Lou Rawls-songar
Kategori:Ronnie Milsap-songar
Kategori:Tom Jones-songar
Kategori:Jools Holland-songar
Kategori:George Thorogood-songar
Kategori:Johnny Winter-songar
Kategori:Chuck Berry-songar